ร้านนี้เป็นร้านก๋วยเตี๋ยวไก่ที่ชอบมาทานช่วงพักกลางวันของวันทำงาน อยู่แถวๆนราธิวาสซอย 4 แต่ก่อนอยู่ริมถนนนราธิวาสเลย ตอนนี้ย้ายมาอยู่ซอกเล็กๆด้านข้าง Empire Place ซึ่งมีร้านขายส้มตำอยู่ด้านหน้า

จากร้านก๋วยเตี๋ยวไก่แถวนั้นทั้งหมดชอบน้ำซุปเจ้านี้ที่สุดแล้ว นอกจากนั้นยังมีดีที่ให้เยอะ และราคาไม่แพงด้วยค่ะ ปกติถ้าใส่แต่ไก่ฉีกราคา 30 บาท มีน่องด้วยเพิ่มเป็น 40 บาท

ปกติชอบสั่ง บะหมี่แห้งแยกซุปและน่องต่างหาก (40 บาท) เพราะรู้สึกว่าน้ำซุปจะเข้มข้นกว่าสั่งแบบน้ำ ใครชอบกิน ข้อและขาไก่ มะระ หัวไชเท้า สั่งเพิ่มได้ตามใจชอบ โดยไม่เพิ่มราคา 

หรือบางวันที่อยากทานอะไรร้อนๆเบาๆ เกาเหลาร้านนี้ก็เป็นอีกทางเลือกที่ดีค่ะ ใครที่อยากเบิ้ลน่อง 2 ราคาก็เพิ่มเป็น 50 บาทเท่านั้น

ร้านนี้เสียอย่างเดียวคือบางทีก็ขายบางทีก็หายไปนาน มีหลายครั้งที่ตั้งใจจะไปทานแต่ร้านปิดซะงั้น